Izaskun Osés

Izaskun Osés Ayúcar (Iruñea,  -) nafar erizaina eta kirolaria da. Atleta paralinpikoa da, ikusmen urritasuneko T13 mailan aritzen dena.

2016ko Udako Paralinpiar Jokoetan parte hartu eta brontzezko domina irabazi zuen. Europako Txapelketan, zilarrezko bi domina irabazi ditu 400 eta 1.500 metrokoetan .

2018an beste zilarrezko domina bat lortu zuen.

2025ean, Atletismoko Munduko Txapelketan, zilarrezko domina eskuratu zuen T13 1500metroko proban, - ikusmen urritasuna duten atletentzako kategorian.

 Biografia 
Izaskun Oses Ayucar-ek erizaintzako titulua lortu zuen Nafarroako Unibertsitate Publikoan eta zainketa intentsiboetako erizaina izan zen Nafarroako Ospitalean, baina okularra izateak okerrera egin zuen eta uko egin behar izan zion bere lanari. Harrezkero, prestakuntza izan du ardatz nagusi. 

Osés beti izan da kirol guztien zalea, eta gaztetatik eliteko kirolean aritu da. Egokitu gabeko taekwondoarekin hasi zen, eta Espainiako selekzioarekin lehiatu eta hainbat aldiz txapeldun izan zen. Gainera, erizaintzako karrerarekin uztartu zuen, eta 12 urtez aritu zen horretan, bere ikusmen-patologia areagotu arte.

Motibazioa galdu beharrean, urte horretan bertan brontzezko domina irabazi zuen Rio de Janeiroko Joko Paraolinpikoetan (2016), 1.500 m-tan.

Izaskun Osésen ustez lorpenak lortzeko xedeak behar dira eta dauden fruituetan sinestea:Niretzat oso garrantzitsua da egiten duzun horretan sinestea eta gauzak ondo egiten jarraitzea, horrela bakarrik lortuko baitu ahaleginak bere emaitzak. Nire trikimailua helburu txikiak ezartzea eta pixkanaka gainditzen joatea da.Koronavirusa zela eta, Tokioko 2020 Paralinpiar Jokoak atzeratu, eta 2021ean egin ziren. Izaskun Osések diploma bat lortu zuen 1.500 metroko T13 lasterketan. Seigarren postuan amaitu zuen, marka pertsonalarekin. Horretarako, bost urte oso gogorrak izan ziren prestatzeko. Ez zuen 24 ordu ere izan finalerdiaren eta finalaren artean berreskuratzeko. Hurrengoak Paralinpiar Jokuak Frantzian izango dira 2024an.

 Nazioarteko palmaresa 
UrteaLekuaDominaProba2016Paralinpiar JokoakRío de Janeiro (Brasil)Brontzea1500 m T132025Atletismoko Munduko Txapelketa (ikusmen urritasuneko kategoria)Nueva Delhi (India)Zilarra1500m T13

 Erreferentziak 

 Kanpo estekak 

Kategoria:nafarrak
Kategoria:Emakume kirolariak
Kategoria:Iruñeko kirolariak
Kategoria:Euskal Herriko emakume atletak
Kategoria:Euskal Herriko erizainak
Kategoria:2016ko Udako Paralinpiar Jokoetako parte-hartzaileak